Міхаіл Мясьніковіч

**Міхаі́л Уладзі́меравіч Мясьніко́віч** (нарадзіўся 6 траўня 1950 году ў вёсцы Новы Сноў у Нясьвіскім раёне, Менскай вобласьці, БССР) — беларускі дзяржаўны дзяяч, сёмы прэм’ер-міністар Рэспублікі Беларусь. Чалец-карэспандэнт Нацыянальнай Акадэміі навук Беларусі (ад 2009 г.), доктар эканамічных навук (1998), прафэсар (2003).

## Біяграфія
Скончыў Берасьцейскі інжынэрна-будаўнічы інстытут (1972), Менскую ВПШ (1989). Доктар эканамічных навук (1998).

Працаваў інжынэрам тэхаддзелу інстытуту «Менскпраект», водаправоднай станцыі «Дражня» ўправы «Водаканал». З 1974 году — галоўны інжынэр Дырэкцыі будуемых аб’ектаў водазабесьпячэньня, Дырэкцыі па ўзьвядзеньні збудаваньняў воднай гаспадаркі вытворчага аб’яднаньня «Менскводаканал», прадпрыемстваў камунальнага абслугоўваньня Менскага гарвыканкаму.

З 1983 году ў мясцовым кіраваньні. У 1986—1990 гадох быў міністрам жыльлёва-камунальнай гаспадаркі БССР. З 1990 году быў намесьнікам старшыні Савету Міністраў БССР, старшыня Дзяржкамітэту БССР па эканоміцы і плянаваньні. У 1991—1994 — першы намесьнік старшыні Савету міністраў Беларусі. У 1994—1995 гадох — намесьнік Прэм’ер-міністра Рэспублікі Беларусь. На прэзыдэнцкіх выбарах 1994 году узначальваў выбарчы штаб Вячаслава Кебіча.

З 10 кастрычніка 1995 году да 12 верасьня 2001 году быў кіраўніком Адміністрацыі прэзыдэнта Рэспублікі Беларусь. З 19 кастрычніка 2001 году кіраўнік Нацыянальнай Акадэміі навук Беларусі: найперш прэзыдэнт, а ад 26 кастрычніка 2004 году — старшыня Прэзыдыюма.

З 28 сьнежня 2010 году прэм’ер-міністар Рэспублікі Беларусь. 27 сьнежня 2014 году адпраўлены ў адстаўку разам са шматлікімі іншымі ўраднікамі Беларусі, у той жа дзень прызначаны чальцом Савету Рэспублікі Нацыянальнага сходу Рэспублікі Беларусь.

Аўтар шматлікіх публікацыяў па эканоміцы.

## Узнагароды
28 красавіка 2000 году ўзнагароджаны Ганаровай граматай Нацыянальнага сходу Рэспублікі Беларусь.

## Асноўныя працы
* Формирование финансово-промышленных групп в переходных экономиках (на примере Республики Беларусь и Российской Федерации). СПб., 1997.
* Республика Беларусь на пути к новой экономике. Мн.: Беларуская навука, 2009.
* Republic of Belarus: Macroeconomics, Innovation, Economic Security. Minsk: Bel.Navuka, 2010.

## Крыніцы

## Вонкавыя спасылкі
* Кто есть кто в Республике Беларусь
* Біяграфія — старонка Нацыянальнай Акадэміі навук Беларусі

Катэгорыя:Нарадзіліся ў Нясьвіскім раёне
Катэгорыя:Выпускнікі Берасьцейскага дзяржаўнага тэхнічнага ўнівэрсытэту
Катэгорыя:Выпускнікі Акадэміі кіраваньня пры прэзыдэнце Рэспублікі Беларусь
Катэгорыя:Беларускія эканамісты
Катэгорыя:Палітыкі мясцовага кіраваньня БССР
Катэгорыя:Міністры БССР
Катэгорыя:Намесьнікі прэм’ер-міністраў БССР
Катэгорыя:Намесьнікі прэм’ер-міністраў Рэспублікі Беларусь
Катэгорыя:Кіраўнікі Адміністрацыі прэзыдэнта Рэспублікі Беларусь
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Прэм’ер-міністры Рэспублікі Беларусь
Катэгорыя:Дактары эканамічных навук
Катэгорыя:Сябры-карэспандэнты Акадэміі навук Беларусі
Катэгорыя:Сябры Савету Рэспублікі Нацыянальнага сходу Рэспублікі Беларусь 5-га скліканьня
Катэгорыя:Сябры Савету Рэспублікі Нацыянальнага сходу Рэспублікі Беларусь 6-га скліканьня